als_Latn dik_Latn sag_Latn
Mos po krijon pushteti alibi për incidente ndëretnike?!
Pse deputetja e VMRO-DPMNE-së Sillvana Boneva, vlerëson se “Bombat” e Zaevit, respektivisht kriza politike, mund të “eksplodojë me përplasje ndëretnike”. Mos ndoshta ka informata të gabuara, ose ka ndonjë prapavijë për të cilën dyshon një pjesë e konisedrueshme e opinionit - se pushteti po përgatit alibi për eskalim të marrëdhënieve ndëretnike, me qëllim të defokusimit të opinionit nga aferat dhe skandalet.
Ta rikujtojmë deputeten Boneva, se Zoran Zaevi, kreu i opozitës maqedonase, ditë më parë i nisi një “selam” kryeministrit Gruevski, që të mos tentojnë “të inskenojë ndonjë incident” pikërisht të kësaj natyre. Prandaj habitem tani për dyshimet e deputetes Boneva!. Apo më thjeshtë:
Kujt i nevojitet (levërdis) në momëntin e pikërishëm, një incident ndëretnik?
Përgjigjja, mund të jetë shumë e thjeshtë, nëse analizojmë dhe gjykojmë me kokë të ftohtë. Në fakt, nuk duhet shumë të filozofohet, për të ardhur deri tek konkluzioni logjik - për momentin një incident i këtyre përmsave ose mirë thënë, me gjuhën e deputetës së VMRO-së, “përshkallëzimit eventual të përplasjes ndëretnike”, më së paku do t’i levërdiste qytetarëve të rëndomtë, por realisht edhe opozitës, e cila me publikimin e “bombave”, ka arritur të krijojë situatën në favor, duke shpalosur “skandale nga drejtuesit më të lartë të qeverisë”, qofshin ata maqedonas apo shqiptarë.
Zoti mos dhashtë, që deklarimet e Bonevës, të pasohen nga ndonjë incident eventual me përmasa etnike. Deklarimet e këtijë lloji të deputetes, edhe më tepër më hapin dilemën se nga e nxjerr këtë dyshim: nga informacionet që i posedon ajo, apo nga zhvillimet në terren.
E para, për informacionet që posedon ajo, nuk mund të them gjë, sepse nuk i di, por gjithsesi më habisin sepse më duket absurd një dyshim, në mos jetë një lloj “paralajmërimi”.
E dyta, nëse ajo për këtë që deklaron, bazohet në zhvillimet në terren, atëherë më së paku duhet të frigohet për ndonjë incident të kësaj natyre, sepse qytetarët shqiptarë gjithnjë e më tepër po habiten me përfaqësuesit e tyre politikë, prandaj gjatë tërë kësaj kohe, ata janë shumë të qetë dhe gjithë këtë katrahur që është krijuar, po e mbikëqyrin nga distanca. Pra, thjeshtë ata janë spektatorë dhe në asnjë mënyrë nuk janë aktivë në këtë krizë politike, rrjedhimisht nuk pritet nga ata të shkaktojnë ndonjë incident, pa i “ndërsyer” eventualisht ndonjë krahë politikë, të cilit do t’i shkonte në favor incidenti, për shkak të presioneve nga opinion shqiptar.
Në bazë të vlerësimeve për zhvillimet në terren, frikën e kam që një skenarë i tillë, siç shprehet Boneva, më parë do të kishte mundur të ndodhte ndërmjet militantëve partiakë të VMRO-së dhe LSDM-së, se sa ndërmjet shqiptarëve dhe maqedonasve. Janë pikërisht ata (militantët e VMRO dhe LSDM) që shkallën e tensionit e kanë ngritur deri në kulm, dhe jo shqiptarët. Këta të fundit (shqiptarët), për çudi, vazhdojnë me gjakftohtësinë t’i vëzhgojnë “bombat”!
Deklarata e deputetes Boneva, nuk me duket shumë e bazuar, në pjesën kur flet për “përshkallëzimin e përplasjes ndëretnike”. Më tepër se kaq, më duket më shumë si alarmë i cili mund ta shkaktojnë qarqe të caktuara, të cilat nuk ia duan të mirë Maqedonisë, e cila sot më shumë se kurdoherë, ka nevojë për qetësi dhe zgjidhjen rrënjesore të problemeve. Partitë opozitare maqedonase, por deri diku edhe ato shqiptare opozitare, disa herë e kanë potencuar nevojën e impenjimit të tyre për qetësi. Prandaj, “alarmi” i Bonevës, më duhet shumë i trishtë, sepse vjen pikërisht në momentin, kur protagonistët e implikuar në “Bombat” e Zaevit, ndodhen para një presion të hatashëm të ndërkombëtarëve, për të filluar procesin hetimor të të gjitha pisllëqeve insitucionale që janë pjesë e “bombave”.
Në fund, shqiptarët s’duan incidente të këtijë lloji, se kanë eksperiencën të hidhur. Shqiptarët, gjithmonë e kanë pësuar rëndë nga incidentet e këtij lloji, sepse nuk ka pasur kush t’i mbrojë nga shteti. Partitë shqiptare në qeveri, në asnjë rast nuk i kanë mbrojtur shqiptarët, sepse kanë qenë të pafuqishme. Sa për ilustrim, po ju rikujtojë rastin Monstra, Sopoti, Brodeci, Radishani, “Gjorçe”, rrahja e nxënësve shqiptarë, Kalaja e Shkupit etj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn